OpenLLM-France/wikimedia huggingface dataset:
# Potasa

Potasa potasio karbonatoa da, batez ere landare errautsetatik ateratzen dena.

## Potasa erregarria (KOH)

Gai solido zuria da, 360 °C-tan urtzen da, urarekin elkartzeko joera handia du eta bero handia askatzen du. Base indartsua da eta erraz erreakzionatzen du azidoekin, gatzekin eta esterrekin. Azala erretzen du. Uretan urtua dagoen potasio kloruroaren elektrolisia eginez lortzen da normalean. Kare itzalia irakiten dagoen potasio karbonatoarekin erreakzionaraziz ere lortzen da. Hidroxido karbonikoa finkatzeko eta urtzen ez diren hidroxidoak prezipitatzeko erabiltzen da laborategian; pinturak garbitzeko eta xaboi bigunak prestatzeko ere erabiltzen da.

## Potasa karbonatodunak

Bi mota dira: potasio karbonato neutroa (K$_2$CO$_3$) eta potasio bikarbonatoa (KHCO$_3$). Lehenengoa hauts zuri gisa agertzen da, uretan oso erraz urtzen da erreakzio alkalinoa eginez eta ez da urtzen alkoholetan. Beira bereziak (hodi optikoak eta kolorezko telebistako hodiak) egiteko, potasa erregarria, potasio nitratoa, beirak, kloratoak, ferrozianuroak eta abar prestatzeko, inprimatzeko tintak egiteko, laborategiko erreaktibo gisa, xaboiak prestatzeko, artilea garbitzeko, janarien gehigarri gisa eta abar erabiltzen da. Potasio bikarbonatoa, berriz, kristal garden edo hauts eran agertzen da, zapore gazia du eta ongi urtzen da uretan eta potasio karbonatoan; alkoholetan, aldiz, ez da urtzen. Potasio karbonatoaren ur disoluzio batetik karbono dioxido gasaren korronte bat igaroaraziz lortzen da. Hartzigarriak, alkoholik gabeko edariak, botikak eta pH apaleko detergente isurkariak egiteko, potasio karbonato garbia ekoizteko, laborategiko erreaktibo eta janarien gehigarri gisa eta suteak itzaltzeko eragile gisa erabiltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-12-9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q10564271
* Multimedia: Potash / Q10564271
# Nitrofenol

Nitrofenolak konposatu organikoak dira, HOC$_6$H$_{5−x}$(NO$_2$)$_x$ formula dutenak. Nitro funtzio-talde bat edo gehiago dituzten fenolak dira. Fenola bera baino azidoagoak dira.
Toxikoak dira.

## Mononitrofenolak

Fenolaren nitrazioak HOC$_6$H$_4$NO$_2$ formulako hiru isomero eman ditzake:
* 2-nitrofenola edo orto-nitrofenola. Solido horia da. 4-nitrofenolarekin batera sintetizatzen da fenola azido nitriko diluituz tratatuta giro-tenperatura. Destilazioz separatzen dira. Botikak, herbizidak, fungizidak eta tinduak fabrikatzeko usatzen da.
* 3-nitrofenola edo meta-nitrofenola. pH adierazle gisa eta tinduak fabrikatzeko usatzen da
* 4-nitrofenola edo para-nitrofenola.Solido horixka da pH adierazle gisa eta botikak, herbizidak, fungizidak eta tinduak fabrikatzeko usatzen da.
| 2-nitrofenola | 3-nitrofenola | 4-nitrofenola |

## Di- eta trinitrofenolak

Talde honetako bi konposatu inportanteenak aipatuko ditugu. Dinitrofenolak sei isomero ditu, baina soilik 2,4-dinitrofenola da inportantea ikuspegi komertzialetik.
* 2,4-dinitrofenola, HOC$_6$H$_3$(NO$_2$)$_2$. Antiseptiko gisa usatu izan da.
* 2,4,6-trinitrofenola edo azido pikrikoa, (O$_2$N)$_3$C$_6$H$_2$OH. Lehergarria da eta lehergailuak egiteko erabili da.
| 2,4-dintrofenola | Azido pikrikoa |

## Erreferentziak

* ↑ (Ingelesez) Wiley-VCH, ed. (2003-03-11). Ullmann's Encyclopedia of Industrial Chemistry. (1. argitaraldia) Wiley doi:10.1002/14356007.a17_411. ISBN 978-3-527-30385-4. (Noiz kontsultatua: 2024-11-17).
* Datuak: Q408126
* Multimedia: Nitrophenols / Q408126
# L'Aurore (egunkaria)

L'Aurore (euskaraz: «Egunsentia») Frantziako antzinako egunkaria zen. Ernest Vaughan, aurretik L'Intransigeant egunkariaren erredaktorea zena, sortu zuen egunkaria. L'Aurorek 1897ko urriaren 19tik 1914ra iraundu zuen. 1898ko urtarrilean egunkari horrek Émile Zolaren J'accuse…! artikulu ospetsua plazaratu zuen (300.000 ale saldu zituen egun horretan) eta horrek Dreyfus afera piztu zuen. Idazle taldea hau zen: Arthur Ranc, Bernard Lazare eta Georges Clemenceau. Ideologikoki errepublikaren aldekoa eta sozialista zen.

## Kolaboratzaile batzuk

* Paul Adam
* Jean Ajalbert
* Paul Alexis
* Alfred Breuillé
* Henri Brissac
* Georges Clemenceau
* Albéric Darthèze
* Lucien Descaves
* Abraham Dreyfus
* Philippe Dubois
* Gustave Geffroy
* Charles Gilbert-Martin
* Urbain Gohier
* Albert Goullé
* Louis de Gramont
* Victor Jaclard
* Georges Laporte
* Bernard Lazare
* Georges Lecomte
* Gustave Lefrançais
* Henry Leyret
* Charles Malato
* Camille Mauclair
* Paule Mink
* Octave Mirbeau

## Erreferentziak

* ↑ L'Aurore, 1898ko otsailaren 7 eta 8 février 1898.

## Kanpo loturak

* (Frantsesez):Egunkariaren zenbaki guztiak.
* Datuak: Q2599521
* Multimedia: L'Aurore (newspaper) / Q2599521
# Pentabromodifenil eter

Pentabromodifenil eterra (PBDE) konposatu organikoa da, C$_{12}$H$_5$Br$_5$O formulakoa, organobromatuen familiakoa. Izen horrek 45 isomero hartzen ditu bere baitan. Produktu komertziala hainbat isomero eta alboproduktuen nahastea da. Nahaste hori toxikoa da basabizitzarentzat.
Pentabromodifenil eterra poluitzaile organiko iraunkorra da eta Stockholmeko Hitzarmenak fabrikatzea eta erabiltzea debekatu zuen 2010ean hainbat salbuespenekin.
Su kontrako agente gisa erabili da, poliuretanozko aparretan nagusiki.

## Konposizioa

Beheko taulan PBDE komertzialak osagai nagusiak ematen dira, % 1etik gorako kontzentrazioa dutenak.
PBDE komertzialaren konposizioa :
| Zenbakia | Izena | Portzentaia |
| BDE-47 | 2,2′,4,4′-tetra- bromodifenil eter | % 38–42 |
| BDE-85 | 2,2′,3,4,4′-penta- bromodifenil eter | % 2.2–3.0 |
| BDE-99 | 2,2′,4,4′,5-penta- bromodifenil eter | % 45–49 |
| BDE-100 | 2,2′,4,4′,6-penta- bromodifenil eter | % 7.8–13 |
| BDE-153 | 2,2′,4,4′,5,5′-hexa- bromodifenil eter | % 5.3–5.4 |
| BDE-154 | 2,2′,4,4′,5,6′-hexa- bromodifenil eter | % 2.7–4.5 |

## Erreferentziak

* ↑ (Ingelesez) PubChem. «2,2',4,4',5-Pentabromodiphenyl ether» pubchem.ncbi.nlm.nih.gov (Noiz kontsultatua: 2024-10-23).
* 1 2 Stockholm Convention on Persistent Organic Pollutants. .

## Kanpo estekak

* Datuak: Q57162340
# Muschelkalk

Muschelkalk (alemaneko "kareharri maskordun"; frantsesez: calcaire coquillier) Europako erdialde eta mendebaldeko geologiako unitate litoestratigrafiko bat da. Triasiko Ertainean (orain dela 240-230 milioi urte) sortutako arroka sedimentarioak dira, Trias Germanikoaren bigarren unitatea. Bere azpian zaharragoa den Buntsandstein dago eta, bere gainean, gazteagoa den Keuper formazioa. Muschelkalkean kareharri sekuentziak eta dolomita eremuak daude.
Iraganean, Muschelkalk izena ematen zitzaion gaur egun Triasiko Ertain deitzen diogun garaiari. Gaur egungo estratigrafian, hala ere, arroka unitateari baino ez zaio horrela deitzen, eta ez garai zehatz bati.

## Agerraldiak

Muschelkalk izena Georg Christian Füchsel alemaniar geologoak erabili zuen lehen aldiz (1722-1773). 1834ean, Friedrich August von Albertik Triasikoan sartu zuen. Muschelkalk ama arrokaren parte da Alemaniako eremu gehienetan eta inguruko herrialdeetan, bereziki Herbehereetan, Ipar itsasoan eta Silesia eta Danimarkan. Turingia, Harz, Frankonia, Hesse, Suabia, Sarre eta Alsazian mendi batzuetan agertzen dira.
Germaniar Arroan metatu ziren arrokak dira, lurrez inguratutako itsaso txiki batean, Tetis ozeanoarekin komunikazio desegonkorra zuena. Hala ere, Alpeetan eta Eusko-kantauriar arroan garai berdineko eta ezaugarri antzekoak dituzten arroka formazioei ere Muschelkalk izena ematen zaie, kasu hauetan Tetis Ozeanoaren kostarekin lotutakoa.

## Erreferentziak

* ↑ Gradstein, Felix M.. (2016). A concise geologic time scale 2016. Elsevier ISBN 978-0-444-63771-0. (Noiz kontsultatua: 2024-11-17).
* ↑ Rovira, F. C., de Porta, N. S., & i Duran, J. M. S. (1993). Cronoestratigrafía (palinología) del Triásico sudpirenaico y del Pirineo Vasco-Cantábrico. Acta geológica hispánica, 33-48.
* ↑ Jaime Soguero, Chabier de; Mujal Grané, Eudald; Fortuny Terricabres, Josep. (2019). «Nuevas icnitas de vertebrados en la unidad detrítica del Muschelkalk del Triásico Medio en la Cuenca Catalana (Vallirana y Vacarisses, Catalunya)» Zubía (31): 53–58. ISSN 0213-4306. (Noiz kontsultatua: 2024-11-17).
* ↑ Gallego, M. R., Aurell, M., Badenas, B., Fontana, B., & Meléndez, G. (1994). Origen de las brechas de la base del Jurásico de Leitza (Cordillera Vasco-Cantábrica oriental, Navarra). Geogaceta, 15, 26-29.

## Kanpo estekak

* Datuak: Q1543962
* Multimedia: Muschelkalk / Q1543962
# Parafina kloratu

Parafina kloratuek konposatu organokloratuen multzo bat osatzen dute. Normalean alkano lineal kloratuen nahaste bat dira. Karbono-katearen luzeraren arabera 3 azpimultzotan banatzen dira:
* Kate motzeko parafina kloratuak, (SCCP), 10 eta 13 karbonoz osatutakoak
* Kate ertaineko parafina kloratuak, (MCCP), 14 eta 17 karbonoz osatutakoak
* Kate luzeko parafina kloratuak, (LCCP), 17 karbono baino gehiago dituztenak
Katearen luzeraren eta kloro-edukiaren arabera parafina kloratuak likido edo solido kolorgeak edo horixkak dira.
Kloro-edukia % 48 baino gehiago dituzten kate motzeko parafina kloratuak poluitzaile organiko iraunkorrak dira eta Stockholmeko Hitzarmenak fabrikatzea eta erabiltzea debekatu zituen 2017an hainbat salbuespenekin, pintura eta itsasgarrietan usatzea adibidez.

## Sintesia

Parafina kloratuak kloro gasa alkano linealekin erreakzionaraziz 80-100 C-tan sintetizatzen dira. Argi ultramoreak prozesua laguntzen du haibat kasutan. Erreakzioa exotermikoa denez hozte-sistema egokia paratu behar da. Desiatutako klorazio-maila lortzen denean, erreakzioa gelditu egiten da erreakzio-ontzira iristen den kloro-fluxua etenaz.
    C$_x$H$_{(2x+2)}$ + y Cl$_2$ → C$_x$H$_{(2x−y+2)}$Cl$_y$ + y HCl
Alkanoaren katearen luzeraren arabera klase batekoak edo bestekoak erdietsiko dira.
2013an mundu osoko parafina kloratuen produkzioak 1.000.000 tona gainditu zuen.

## Erabilera

Parafina kloratuek aplikazio-eremu zabala dute industrian: sua atzeratzeko agente, plastifikatzaile edo gehigarri gisa metalurgian, pinturetan, ehungintzan edo gainestalduretan.

## Ingurumen-eragina

SCCPek joera azkarra dute lurzoruarekin eta sedimentuekin lotzeko eta bertan iraun dezakete denbora luzez- Halaber biosferan nonahi aurkitu dira: uretan, uretako eta lehorreko ugaztunetan eta elikagaietan. Partikularki, ur-ingurunean iraupen luzeko eragin kaltegarria izan dezakete.
Gizakiengan begien eta larruazalaren narritadura eragin dezakete sarri aplikatuz gero.

## Erreferentziak

* ↑ (Ingelesez) Wiley-VCH, ed. (2003-03-11). Ullmann's Encyclopedia of Industrial Chemistry. (1. argitaraldia) Wiley doi:10.1002/14356007.o06_o02. ISBN 978-3-527-30385-4. (Noiz kontsultatua: 2024-10-23).
* 1 2 3 Chlorinated parafins. Stockholm Convention on Persistent Organic Pollutants.
* ↑ Brooke,D.N.; Crookes, M.J. & Merckel, D. (2009). [https://assets.publishing.service.gov.uk/government/uploads/system/uploads/attachment_data/file/290855/scho0109bpgr-e-e.pdf Environmental risk assessment: long- chain chlorinated paraffins. ] Environment Agency UK, 24 or..
* ↑ (Ingelesez) Glüge, Juliane; Schinkel, Lena; Hungerbühler, Konrad; Cariou, Ronan; Bogdal, Christian. (2018-06-19). «Environmental Risks of Medium-Chain Chlorinated Paraffins (MCCPs): A Review» Environmental Science & Technology 52 (12): 6743–6760. doi:10.1021/acs.est.7b06459. ISSN 0013-936X. (Noiz kontsultatua: 2024-10-23).

## Kanpo estekak

* Datuak: Q417632
* Multimedia: Chlorinated paraffins / Q417632
# Euskal Herriko Laborantza Ganbera

Euskal Herriko Laborantza Ganbera edo Ganbara (EHLG) Ipar Euskal Herriko nekazariak eta abeltzainak biltzen dituen organoa edo ganbera da. 2005eko urtarrilaren 15ean Ainhize-Monjolosen sortu zuten, 20 bat urtez aldarrikatu ondoren, Euskal Herriko Laborarien Batasuna sindikatuak batez ere bultzatuta. Ganberak Beñat Molimos eta Francis Poineau ditu lehendakari; Mixel Berhokoirigoin kide ezagunaren segida hartu zuten 2015ean.

## Garapena

Agintari frantsesak ganberaren aurka egon dira oro har, Pauen egoitza nagusia duen departamendu mailako Chambre d'Agriculture delakoa nahikoa ikusten zutelako; aldiz, EHLG aspalditik bultzatzen dutenek argi dute Ipar Euskal Herriko laborantzaren arazo eta berezitasunei aurre egiteko ezinbestekoa dela egitura hori antolatzea, baita laborari txiki eta ertainen alde aritzea ere.
Baionako prokuradoreak Laborantza Ganbera auzipetzea erabaki zuen 2008ko irailean, erakunde ofizial baten izena erabiltzeagatik. Hala ere, aitorpen ofizial bat jaso zuen 2008ko azaroan, Akitaniako Kontseiluaren dirulaguntza eskuratu ahal izango zuela iragarri baitzen. Baionako auzitegiak errugabe jo zituen, bai zuzendaria bai Ganbera, 2009ko martxoaren 26an. Hala ere, prokuradoreak dei auzia egin zuen eta epaiketa berri bati aurre egin behar izan zioten, 2010eko otsailaren 18an kasu honetan Paueko epaitegian; azken ebazpena maiatzaren 6an atera zen, behin betiko errugabetuta. Harrezkero erabat legezko egitura da.
Hilabete lehenago bere bosgarren urtebetetzea ospatu zuen arrakasta handiz Ainhizen. Bost urtetan 2.000 bat esku-hartzetan 1.100 laborari ingururi laguntza eskaini die, Ipar Euskal Herriko herena. 2005eko aurrekontua 180.000 eurokoa izan zen eta 2010ekoa 500.000koa; instituzioek emandakoa baino gehiago dohaintzek suposatzen dute eta "EHLGko Lagunak" izeneko elkarteak bideratzen ditu batez ere. 2005ean 3 langile izatetik 2010ean aurreikusten diren 10 langile izatera pasa da.

## Erreferentziak

* ↑ Euskaltzaindiak hobestua.
* ↑ Elkarteak berak erabiltzen duena.
* ↑ Laborantza ganberaren sorrera Berria egunkarian
* ↑ Mixel Berhokoirigoin Argia.com webgunean
* ↑ Beñat Molinos eta Francis Poineau dira EHLGko lehendakari berriak |. (Noiz kontsultatua: 2022-09-07).
* ↑ EHLGk ez du frantsesezko izenik, Chambre d'Agriculture ofizial honekin bat ez egiteko; epaiketetan izendapena eztabaidagai inportantea izan da.
* ↑ Laborantza Ganberaren auzipetzea Berria egunkarian
* ↑ Ganbarari dirulaguntzen ematearen inguruko berria Gara egunkarian
* ↑ Berria kazeta.info webgunean
* ↑ Albistea Kazeta.info.
* ↑ Bosgarren urteurrena Berrian.

## Bibliografia

2010eko otsailean Le livre noir du harcèlement d'Euskal Herriko Laborantza Ganbara par les pouvoirs publics eta l'administration edo Jazarpenaren liburu beltza 700 orrialdeko liburua atera zen frantsesez, geroago euskarazko laburpena sarean jartzeko asmoz. Interneten hemen.

## Ikus, gainera

* EHNE
* ELB

## Kanpo estekak

* Erakundearen webgunea.
* "Laborantza Ganbara ez hunki" webgunea
* Datuak: Q3060993
* ↑ Albistea Berrian.
# Estela Chocarro

Estela Chocarro Bujanda (Cárcar, Nafarroa Garaia, 1973ko ekainaren 8a) Informazio Zientzietan lizentziatua eta idazlea da.
Publizitateko eta Harreman Publikoetako ikasketak burutu zituen Madrilen eta bertan egin zituen ere, Ikus-entzunezkoen inguruko hainbat ikastaro. Komunikazio arloko enpresa ezberdinetan lanean aritu ondoren, bere lehenengo eleberria argitaratu zuen 2014an.

## Lanak

* El próximo funeral será el tuyo (2014, Ediciones Maeva)
* Nadie ha muerto en la Catedral (2016, Ediciones Maeva)
* Te daré un beso antes de morir (2017, Edicines Maeva)
* La mala esposa (2023, Ediciones Versátil)

## Sariak eta errekonozimenduak

* 2018an, Ardoaren Kofradiako Ohorezko kofrade izendatua.
* 2023ko ekainaren 20an, 25. Francisco García Pavón" polizia-eleberria saria.

## Erreferentziak

* ↑ (Gaztelaniaz) «Estela Chocarro» Biblioteca Virtual Fandom (Noiz kontsultatua: 2024-10-24).
* ↑ (Gaztelaniaz) «Libros de ESTELA CHOCARRO | Casa del Libro» casadellibro (Noiz kontsultatua: 2024-10-24).
* 1 2 3 «Ediciones Maeva - Autores» www.maeva.es (Noiz kontsultatua: 2024-10-24).
* ↑ (Gaztelaniaz) «Estela Chocarro» Ediciones Versátil (Noiz kontsultatua: 2024-10-24).
* 1 2 (Gaztelaniaz) Lizarribar, Ana Oliveira. (2023-06-20). «La escritora navarra Estela Chocarro gana el Premio de Novela Policíaca García Pavón» Diario de Noticias de Navarra (Noiz kontsultatua: 2024-10-24).

## Kanpo estekak

* Datuak: Q130400996
# Ramón María Narváezen laugarren gobernua

Ramon Maria Narváezen laugarren gobernua, 1849ko urritik 1851ko urtarrilera arte, Espainiako Ministroen Kontseiluko laugarren agintaldia izan zen. Aldi horretan, Elisabet II.aren erregimena sendotzeko eta herrialdearen egonkortasun politiko eta soziala mantentzeko politikak ezartzen jarraitu zuen Narvaezek.
Bere gobernua administrazio-arrazionalizazioan eta boterearen zentralizazioan zentratu zen, 1845eko urtarrilaren 8ko Legean, probintzia- eta toki-administrazioari buruzkoan, islatu zen bezala. Guardia Zibila ere sortu zen 1844an, ordena publikoa mantentzeko. Gainera, Egoitza Santuarekin desamortizazioari buruzko akordioa lortu zen.

## Kabinetea

Ministroen Kontseilua, 1849ko urriaren 20a – 1851ko urtarrilaren 14a :
| Funtzioa | Izena eta abizenak | Denbora |
| Ministroen Kontseiluko presidentea | Rámon María Narváez | 1849ko urriaren 20a – 1851ko urtarrilaren 14a |
| Estatu ministroa | Pedro José Pidal | 1849ko urriaren 20a – 1851ko urtarrilaren 14a |
| Agintaritza ministroa | Luis José Sartorius | 1849ko urriaren 20a – 1851ko urtarrilaren 14a |
| Grazia eta Justizia ministroa | Lorenzo Arrazola | 1849ko urriaren 20a – 1851ko urtarrilaren 14a |
| Gerra ministroa | Francisco de Paula Figueras | 1849ko urriaren 20a – 1851ko urtarrilaren 14a |
| Itsas Armada Estatu idazkaria | Mariano Roca | 1849ko urriaren 20a – 1851ko urtarrilaren 14a |
| Ogasun ministroa | Juan Bravo Murillo | 1849ko urriaren 20a – 1850eko azaroaren 29a |
| Ogasun ministroa | Manuel Seijas | 1850eko azaroaren 29a – 1851eko urtarrilaren 14a |
| Merkataritza, Instrukzio eta Herri Lanetako Estatu idazkaria | Manuel Seijas | 1849ko urriaren 20a – 1850eko azaroaren 29a |
| Merkataritza, Instrukzio eta Herri Lanetako Estatu idazkaria | Saturnino Calderón Collantes | 1850eko azaroaren 29a – 1851ko urtarrilaren 14a |
# Mulholland Drive (filma)

Mulholland Drive 2001eko David Lynch estatubatuar zinema zuzendariaren thriller filma bat da. Bertan, Justin Theroux, Naomi Watts, Laura Harring, Ann Miller eta Robert Forster aktoreek antzeztu zuten.
2001eko maiatzaren 16a Canneseko Zinemaldian estreinatu zen. Zuzendari onenaren Oscar Sariaren izendapena jaso zuen (David Lynch).

## Argumentua

Oharra: Atal honek istorio osoa edo amaiera argitzen du.
Los Angeles hiriko Mulholland Drive errepidean auto istripu arraro bat jazo da, jazotakoaren ondoren kornortea erdi galdurik gelditu den emakume bat (Laura Harring) etxe batean ezkutatu da. Betty (Naomi Watts), etxeko jabearen hiloba, Hollywoodera ailegatu berri den eta aktorea izan nahi duen neska da, emakumea erabateko amnesiarekin topatu eta laguntzea erabakiko du. Emakume ezezagunaren poltsan giltza urdin bat eta diru sorta topatuko dituzte. Emakumeak iraganeko gauzetaz oroitzen saiatzean Diane Selwyn izena oroituko du, izen horrek emakume amnesiokoaren nortasuna zein den eta jasan duen auto istripuaren arrazoiak jakiten lagunduko die, gertakizun bitxi horien atzean dagoen egia topatuko dutelarik.

## Aktoreak

* Naomi Watts: Betty Elms/ Diane Selwyn.
* Laura Harring: Rita.
* Justin Theroux: Adam Kesher.
* Ann Miller: Catherine "Coco" Lenoix.
* Robert Forster: Harry McKnight detektibea.
* Brent Briscoe: Neal Domgaard detektibea.
* Jeannie Beates: Irene.
* Melissa George: Camila Rhodes.
* Dan Hedaya: Vincenzo Castigliane.
* Lori Heuring: Lorraine Kesher.
* Billy Ray Cyrus: Gene.

## Ikus, gainera

* Silencio (kluba)

## Kanpo estekak

* Mulholland Drive filmaren IMDBko fitxa irakurgai (Ingelesez)
* Mulholland Drive filmaren trailer edo iragarkia ikusgai. Youtube.com (Ingelesez)
ieaDavid Lynch :
* Datuak: Q272608
* Multimedia: Mulholland Drive (film) / Q272608
# Silencio (kluba)

Silencio Parisko 2. barrutian dagoen elkarte pribatua eta itixa da. Barruan edaritegi, jatetxe, zinema eta aretoa dago. Silencio David Lynch zuzendariak irudikatutako multzoa da. 142. Rue Montmartren dago kokatuta, elkarte zahar baten sotoetan.

## Deskribapena

Silencio aretoa David Lynchek idatzi eta zuzendutako eta 2001ean plazaratutako Mulholland Drive filmaren kabaretaren erreferentzia gisa aurkezten da. Antzinako zinema baten eszena dakar gogora, pantaila gortina irristakorrekin enmarkatuta. Dantza pista, jatetxea eta bibliotea bat ere badaude. 700 m2-ko azalerarekin, gelak urrezko orriarekin forratuta daude eta moda futuristako altzariekin hornituta. Lekua kideentzat erreserbatuta dago, baina gauerditik aurrera irekitzen da.

## Historia

Rue Montmartreren 142 eta 144 zenbakiak joera errepublikar sozialista zuen L'Aurore egunkariaren egoitza eta inprenta izan ziren, 1897 eta 1913 artean. Eraikin honetan Emile Zolaren "J'accuse…!" manifestua argitaratu zen 1892an. L'Humanité egunkaria 1913tik 1931era 142. zenbakian egin zen. 2011n, David Lynch zuzendariak diseinatutako Private Club Silencioren ateak ireki zituen L'Auroreko lokal zaharren sotoetan.

## Erreferentziak

* ↑ https://www.lefigaro.fr/sortir-paris/2011/06/28/03013-20110628ARTFIG00572-le-silencio-le-mysterieux-club-de-david-lynch.php
* ↑ https://www.villaschweppes.com/article/le-silencio-le-club-le-plus-ferme-de-paris/
* ↑ https://www.evous.fr/paris/2eme-Arrondissement/Guide-Paris-2e/Ce-qu-il-faut-visiter-dans-le-2e/Le-batiment-du-journal-L-Aurore-et-du-J-accuse-d-Emile-Zola,1173891.html
* ↑ https://web.archive.org/web/20180908164722/https://www.humanite.fr/node/303908

## Ikus, gainera

* Mulholland Drive filma.

## Kanpo estekak

* (Frantsesez):Webgune ofiziala.
* Datuak: Q131261247
# Astiericeras

Astiericeras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko erdiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3729788
# Douvilleiceras

Douvilleiceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3714668
* Multimedia: Douvilleiceras / Q3714668
* Espezieak: Douvilleiceras
# Hoplites

Hoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).
* Datuak: Q146525
* Multimedia: Hoplites (genus) / Q146525
# Euhoplites

Euhoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko erdiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3729762
# Lyelliceras

Lyelliceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12262754
# Arcthoplites

Arcthoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3729778